
ТЕХНИЧЕСКА СПЕЦИФИКАЦИЯ
за изпълнение на обществена поръчка с предмет: Избор на експерти за звено за управление на проект № BG16M1OP002-1.016-0005  „Изграждане на ВиК инфраструктура за обособена територия на „ВиК“ ООД, Силистра“, АДБФП №Д-34-66/21.08.2019 г. по ОП „Околна среда 2014-2020“

I. ПРЕДМЕТ НА ПОРЪЧКАТА
[bookmark: _Hlk10470810]Предмет на настоящата обществена поръчка е Избор на експерти за звено за управление на проект № BG16M1OP002-1.016-0005  „Изграждане на ВиК инфраструктура за обособена територия на „ВиК“ ООД, Силистра“, АДБФП №Д-34-66/21.08.2019 г. по ОП „Околна среда 2014-2020“
[bookmark: _Hlk10472351][bookmark: _Hlk10471690]„Водоснабдяване и канализация“ ООД гр. Силистра е бенефициент по процедура чрез директно предоставяне на безвъзмездна финансова помощ  № BG16M1OP002-1.016 „Изграждане на ВиК инфраструктура“; Приоритетна ос 1 на Оперативна програма „Околна среда 2014-2020 г.“
Основна цел на процедурата е да се осигури изпълнение на нормативно установени задължения на Република България за постигане на пълно съответствие на агломерациите с над 10 000 екв. ж. за консолидирани райони на ВиК оператори с изискванията на Директива 91/271/ЕИО на Съвета от 21 май 1991 година за пречистването на градските отпадъчни води при прилагане на регионалния подход за финансиране на инвестиции във ВиК инфраструктура по оперативна програма „Околна среда 2014-2020 г.“ (ОПОС 2014-2020 г.).
Процедурата е насочена и към повишаване на ефективността на ползване на водите, намаляване загубите на вода във водопреносните мрежи и изпълнение на задълженията по Директива 98/83/ЕО на Съвета от 3 ноември 1998 година относно качеството на водите, предназначени за консумация от човека (Директива 98/83/ЕО).

II. ЦЕЛИ И ОЧАКВАНИ РЕЗУЛТАТИ
[bookmark: _Hlk10471056]Настоящата техническа спецификация дефинира изискваните характеристики на услугата като равнище на качество и изискванията на Възложителя за изпълнението на услугата. Основната цел на поръчката е да се избере Изпълнител, притежаващ професионална квалификация и практически опит в областта на управление изпълнението на инфраструктурни проекти, на който Възложителят да възложи да осигури звено за управление на проекта за осъществяване на административното и техническото изпълнение и управление на проект: № BG16M1OP002-1.016-0005  „Изграждане на ВиК инфраструктура за обособена територия на „ВиК“ ООД, Силистра“, АДБФП №Д-34-66/21.08.2019 г. по ОП „Околна среда 2014-2020“
Избраният изпълнител, следва да осигури звено за управление на проекта и цялостното администриране на процеса по изпълнение на АДБФП. Звеното за управление на проекта ще извършва следните дейности:
- обезпечаване изпълнението на задълженията на бенефициента, произтичащи от Административния договор за безвъзмездна финансова помощ (АДБФП);
- съблюдаване съответствието на действията на бенефициента с условията и изискванията на АДБФП и ОПОС 2014-2020 г.;
- осъществяване цялостното административно, финансово и техническо изпълнение на проекта в съответствие с АДБФП, за постигане на целите и индикаторите на проекта;
- администриране АДБФП, като извършва дейности по междинно и окончателно техническо докладване и финансово отчитане на изпълнението пред УО на ОПОС;
- осигуряване изпълнението на указанията и препоръките на УО на ОПОС, както и на други компетентни проверяващи/одитни/контролни органи;
- представлява бенефициента, в рамките на делегираните правомощия. 

Чрез настоящата обществена поръчка „ВиК“ ООД гр. Силистра цели да постигне най-малко следното:
•	Осигуряване на координацията, организацията и административния капацитет при изпълнение на предвидените дейности в рамките на проекта, чрез привличането на изпълнител, който притежава нужната компетентност и експертиза по управление на проекти;
•	Гарантиране правилното изразходване и отчитане на средствата в рамките на проекта и избягване непризнаването на разходи.
•	Съдействие за осигуряване на добра комуникация между всички заинтересовани страни, участващи в процеса на строителство и доставка по проекта;
•	Изпълнение на препоръки, дадени от страна на УО на ОПОС по време на изпълнението на проекта, както и на препоръки, получени в резултат на проведени проверки на място и одити на изпълнението на проекта;
•	Успешно управление на всички договори, сключени с външни изпълнители, както и други възложени дейности, в рамките на специфичните компетентности на екипа от експерти.
Очакваните резултати от изпълнението на поръчката включват: сформирано функциониращо звено за управление на проекта; успешно изпълнение на проекта в съответствие със заложения бюджет, срокове и индикатори; ефикасно и ефективно финансово управление на проекта.

III. ОБХВАТ НА ДЕЙНОСТТА НА ИЗПЪЛНИТЕЛЯ
Организацията и управлението на проектното предложение следва да бъде обезпечено чрез екип от професионалисти. Това е ключова предпоставка за качественото изпълнение на проектите, особено за тези в сектор ВиК, където мащабните инвестиционни програми изискват наличието на комплексна и широкоспектърна експертиза. 
Оптималният вариант за управление на проекта задължително изисква сформиране на специализирано „Звено за управление на проект“ (ЗУП) изцяло от външни специалисти, тъй като наличните специалисти са недостатъчни и пряко ангажирани с основната дейност на дружеството.
Предвид обхвата, сложността и предвидения обем от дейности по настоящото проектно предложение, а и съгласно Насоки за кандидатстване по процедура № BG161M1OP002-1.016 „Изграждане на ВиК инфраструктура“, изискуемата минимална структура на ЗУП е следната:
Ръководител на проекта – 1 бр.
· организира, ръководи и контролира цялостната дейност на екипа в изпълнение на административния договор за предоставяне на безвъзмездна финансова помощ;
· организира, ръководи и контролира цялостната дейност на екипа за обезпечаване на целесъобразното и законосъобразно административно, техническо и финансово изпълнение на проекта, и постигане на заложените проектни индикатори;
· разпределя задачи между членовете на екипа и проследява тяхното изпълнение;
· преди или към стартирането на проекта, когато е необходимо, организира процеса по подготовка на вътрешни правила и процедури, изискуеми по смисъла на административния договор за предоставяне на безвъзмездна финансова помощ; 
· осъществява взаимодействието между екипа и други участници в процеса на проектното изпълнение; 
· контролира съвместно с екипа изпълнението на всички проектни дейности; 
· съгласува месечните/тримесечните доклади на екипа за работата на членовете му и ги представя за одобрение на ръководителя на бенефициента, 
· изготвя и представя ежемесечен доклад за работата на екипа и изпълнението на проекта на ръководителя на бенефициента или на определено от него лице;
· организира работата на екипа по текущ контрол и проверка на място на договорите с външни изпълнители, като съгласува докладите от проверка на място и контролните листове за верификация;
· отговаря за пълнотата и достоверността на докладването и отчитането по административния договор за предоставяне на безвъзмездна финансова помощ;
· [bookmark: _Hlk12005524]води, съобразно и при спазване на разпоредбите на сключените договори за обществени поръчки, кореспонденция с изпълнителите на проектни дейности, УО на ОПОС 2014-2020г. и др.; 
· отговаря за качеството на цялата проектна документация, генерирана в процеса на изпълнението на административния договор за предоставяне на безвъзмездна финансова помощ;
· организира дейността на екипа при проверки на място от УО на ОПОС 2014-2020 г. или други компетентни структури и организира работата по отразяване на препоръките и указанията;
· предлага на ръководителя на бенефициента необходимите мерки за преодоляване на възникнали проблеми в процеса на изпълнение на проекта;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

Координатор – 1 бр.
· подпомага работата на ръководителя на проекта;
· координира действията на екипа и взаимодействието му с различни заинтересовани страни;
· следи за изпълнението на дейностите и мерките, необходими за спазване на задълженията на бенефициента, определени в административния договор за предоставяне на безвъзмездна финансова помощ;
· подготвя и извършва проверки на място по договорите с изпълнители и изготвя доклади от проверка на място във връзка с извършване на плащания и приемане на работата на изпълнителите;
· събира и обобщава необходимата информация за изпълнението, в т.ч. обобщава работата и комплектува документацията по техническото докладване и финансово отчитане на проекта;
· подготвя техническите отчети по проекта;
· подготвя кореспонденцията с възложителя, изпълнителите на проектните дейности, УО на ОПОС 2014-2020 г. и др.;
· обезпечава обслужването и отчитането на проекта в системата ИСУН 2020;
· поддържа редовен оперативен контакт с координатора на проекта от страна на УО на ОПОС 2014-2020 г.;
· участва в проверки на място от УО на ОПОС 2014-2020 г. или други компетентни структури във връзка с възложените му функции по координация и отчитане;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

Финансов експерт – 1 бр.
· осъществява контрол върху финансови операции, като следи за целесъобразното и законосъобразно разходване на средства по проекта;
· осъществява контрол по разходването на средства, съгласно утвърдения бюджет на проекта;
· осъществява контрол по разходването на средства, съгласно условията на АДБФП и договорите с изпълнителите;
· извършва проверки на място, в рамките на експертизата си, като участва в съставянето на доклад от проверка на място до ръководителя на проекта;
· осъществява финансов контрол при верификация и проверка на всички разходооправдателни документи, преди извършване на плащания;
· подготвя финансови справки във връзка с изпълнение на дейностите по проекта и договорите с външни изпълнители;
· участва в проверки на място от УО на ОПОС 2014-2020 г. или други компетентни структури, като предоставя информация за финансовото администриране на АДБФП и договори с изпълнители;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

Счетоводител – 1 бр.
· [bookmark: _Hlk10628952]предоставя счетоводна експертиза по въпроси, свързани с осчетоводяване на разходи по проекта и правилното им отразяване и отчитане в съответствие с нормативната уредба и изискванията на УО на ОПОС 2014-2020 г.; 
· изготвя ведомости, води отчетност на активи, материални запаси и стоково-материални ценности в употреба на проекта, изготвя платежни документи, изготвя и подава данни в ТД на НАП;
· приема и осъществява верификация и проверка на разходооправдателни документи, преди извършване на плащания, по проектни дейности, съгласно нормативните изисквания и изискванията на АДБФП;
· своевременно отразява надлежно счетоводни операции по проекта в специално обособена аналитичност в счетоводна система;
· подготвя счетоводни документи към авансовото, междинните и окончателното искания за плащане към УО на ОПОС 2014-2020 г.;
· съхранява финансово-счетоводната документация до предаването й за архив и отговаря за попълване на проектното досие в тази му част; 
· подготвя справки на база обработената информация в счетоводната система;
· извършва проверки на място в рамките на експертизата си като участва в съставянето на доклад от проверка на място до ръководителя на проекта;
· участва в проверки на място от УО на ОПОС 2014-2020 г. или други компетентни структури, като осигурява достъп до счетоводната система;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

Юрист – 1 бр.
· дава правни консултации и подготвя становища, свързани с изпълнението на договор/и за обществена/и поръчка/и и проекта като цяло;
· участва в провеждането на процедурите за възлагане на обществените поръчки и сключването на договорите за тяхното изпълнение
· извършва проверки на място в рамките експертизата си, като участва в съставянето на доклад от проверка на място до ръководителя на проекта;
· участва в проверки на място от УО на ОПОС 2014-2020 г. или други компетентни структури;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

ВиК експерт за всеки договор за Инженеринг – 6 бр.
Кандидатът трябва да предложи технически експерти за всеки от шестте договора за инженеринг:
ВиК експерт: Инженеринг на обект: „Реконструкция на ВиК мрежи, гр. Силистра“;
ВиК експерт: Инженеринг на обект: „Реконструкция и доизграждане на ВиК мрежи, с. Калипетрово“;
ВиК експерт: Инженеринг на обект: „Реконструкция и доизграждане на ВиК мрежи, с. Айдемир“;
ВиК експерт: Инженеринг за обект „Реконструкция на водопроводната мрежа в гр. Тутракан“;
ВиК експерт: Инженеринг за обект „Реконструкция на външни довеждащи водопроводи към агломерация Силистра“;
ВиК експерт: Инженеринг за обект „Реконструкция на външни довеждащи водопроводи към гр. Тутракан“.
Техническия експерт за всеки договор за инженеринг следва да:
· предоставя инженерна експертиза/становища по всички въпроси, свързани с техническото изпълнение на изисквания на възложителя и на съответния договор за строителство;
· участва при разрешаване на проблеми от техническо естество и предлага възможни решения по такива въпроси;
· попълва проектното досие за целите на проектния архив, в частта техническа документация, свързана с изпълнение на съответния договор за строителство, за който отговаря;
· извършва проверки на мястото на изпълнение на съответния строителен договор, в рамките на техническата си експертиза, като участва в съставянето на доклад от проверка на място до ръководителя на проекта, както по отношение на актуването/плащанията, така и без основание за плащане; 
· преглежда генерираната в процеса на изпълнение на съответния строителен договор отчетна документация на строителя (актуване), като дава становище до ръководителя на проекта относно тази документация, при спазване на разпоредбите на сключения договор за обществена поръчка за строителство относно приемането на работата на изпълнителя; 
· преглежда генерираната в процеса на изпълнение на съответния договор за строителен надзор отчетна документация на изпълнителя, като дава становище до ръководителя на проекта относно тази документация, при спазване на разпоредбите на сключения договор за обществена поръчка за строителен надзор относно приемането на работата на изпълнителя; 
· подготвя и представя техническа информация и документация за целите на докладване на проекта и исканията за плащане към УО на ОПОС 2014-2020 г., както и всякаква друга техническа документация, необходима в процеса на изпълнение;
· участва в проверки на място от УО на ОПОС 2014-2020 г. или други компетентни структури;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

Административен сътрудник – 1 бр.
· подпомага логистично и организационно дейността на ръководителя и координатора на проекта;
· отговаря за създаването, поддържането и архивирането на проектното досие;
· завежда с натрупване в единен регистър входящата и изходящата документация по проекта;
· организира текущия архив по време на изпълнението на проекта, като поддържа с натрупване проектното досие на хартиен и електронен носител;
· подготвя, организира, технически обезпечава и протоколира работни срещи;
· подготвя, в случай че това му е възложено от координатора на проекта, кореспонденция, подготвя приемо-предавателни протоколи, справки и др.;
· участва в проверки на място от УО на ОПОС 2014-2020 г. или други компетентни структури във връзка с възложените му задачи по архивиране и съхранение на документацията за проекта; 
· организира дългосрочното архивиране на хартиен и електронен носител към приключването на проекта;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

Експерт комуникации – 1 бр.
· координира и контролира цялостното осъществяване на мерките за информация и публичност;
· подготвя документация и кореспонденция, свързана с изпълнението на договора/ите за информация и комуникация, които предава за архивиране в проектното досие на административния сътрудник;
· осъществява цялостен мониторинг на изпълнението на договора/ите с изпълнител/и на мерките за информация и комуникация – съблюдава спазването на съответния договор и задълженията на изпълнителя; извършва проверки на място в рамките на компетенциите си и участва в съставянето на доклад за проверка на място до ръководителя на проекта; преглежда документите за плащане и извършената работа и дава становище до ръководителя преди извършване на плащане;
· работи в тясна координация с диспечерското звено на оператора, с цел подготовка и разпространяване на актуална информация за хода на строителните дейности по проекта за информиране на обществото и намаляване на социалното напрежение в резултат на страничните ефекти от строителството; 
· обобщава и подготвя текуща информация за хода на строителството (изграждане на проводи и други съоръжения; аварийно или планово спиране на водоподаването; въвеждане на временна организация на движението; статус и прогрес на строителството; актуални новини за завършени участъци; друга актуална информация за целите на комуникационното обслужване на проекта);
· предоставя/поддържа актуална информация за хода на изпълнението на проекта за публикуване на интернет страницата на бенефициента – за общото популяризиране на проекта и безвъзмездната помощ, за напредъка на дейностите по проекта и за актуалния статус на СМР и свързаните с тях неудобства; 
· организира и подготвя срещи и материали за комуникационно взаимодействие с медиите, гражданите и заинтересованите институции;
· участва в проверки на място от УО на ОПОС 2014-2020 г. или други компетентни структури;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

Експерт по ГИС – 1 бр.
· участва в дигитализирането на цялата Вик система на оператора в ГИС, в частта на активите, изграждани/реконструирани по проекта; 
· съхранява и поддържа база данни като основа за създаване на актуален и точен подземен кадастър;
· поддържа ГИС – базирана платформа на проекта с осигурен публичен профил на интернет страницата на бенефициента/проекта, като обезпечава визуализирането на обхвата на проекта, измененията на проекта, текущия напредък на СМР по ВиК мрежата в реално време, планирани СМР, спирания на водоподаването и т.н.; 
· поддържа тясна координация с лицето по комуникации от ЗУП за изпълнение на задълженията си, свързани с публичния профил на ГИС-платформата на проекта; 
· поддържа тясна координация с техническите служби на общинските администрации на територията на проекта, свързани с устройство на територията; 
· поддържа тясна координация с експертите геодезисти към екипа на строителите и строителния надзор в рамките на строителните договори;
· съвместно с лицата с техническа експертиза проверява текущата и към приключване на строителството екзекутивна документация за точните параметри на работите, както са изпълнени, както и всички разлики между проекта и изпълнените работи; проверява кадастралното заснемане на целия строеж за целите на предоставянето на данните в съответната служба по геодезия, картография и кадастър; 
· поддържа тясна координация с лицата с техническа експертиза от ЗУП във връзка с приемане на екзекутивната документация и кадастрално заснемане на проекта; 
· изготвя справки и скици;
· изпълнява и други задължения, които не са изрично изброени по-горе, но са пряко свързани с управлението на проекта и са в рамките на компетенциите на съответната позиция.

КОНКРЕТНИ ДЕЙНОСТИ
[bookmark: _Hlk10470978]Предмет на поръчката е да се осигурят експерти в екипа за управление на проекта при Възложителя, с което да се гарантира своевременното и качествено изпълнение на дейностите по проекта и отчитане пред Управляващия орган (УО), съгласно изискванията на Оперативна програма „Околна среда 2014-2020 г. “ .
Предвидено е експертите от екипа да притежават различни компетентности и познания в отделни области на науката, които в своята съвкупност ще гарантират успешното, навременно и качествено изпълнение на проекта в съответствие със заложения бюджет, срокове и индикатори. По тази причина дейностите, изпълнявани от отделните експерти се явяват по своето естество неразривно свързани помежду си, тъй като в своята цялост касаят един обект и не могат да бъдат разединени. 
[bookmark: _Hlk10472006]Предоставяните услуги по тази поръчка ще бъдат със срок до окончателното приключване на договора за безвъзмездна финансова помощ по проекта, но не по-късно от 31 декември 2023 г.
1) Преглед на изходната информация
В срок от един месец след получаване на възлагателно писмо за стартиране на дейностите по настоящата обществена поръчка, Изпълнителят трябва да извърши преглед на всички предходни и настоящи обстоятелства, свързани с техническите аспекти от изпълнението на проекта и да изготви експертен доклад, в който да посочи постигнатия напредък, идентифицираните от него потенциални проблеми и рискове пред техническото изпълнение на проекта и да предложи адекватни предупредителни или коригиращи мерки (Встъпителен доклад).

2) Управление на проекта
Изпълнителят ще подпомага Възложителя при осъществяване на административното и техническото управление на проекта, съгласно приложимата нормативна уредба и одобрените правила и процедури на Възложителя, като извършва следните основни дейности:
· Осъществява управлението (изпълнение и отчитане) на всички договори, сключени с външни изпълнители, както и други възложени дейности, в рамките на специфичните компетентности на своя екип от експерти;
· Отговаря по всички въпроси, свързани със съответствието на елементите на водоснабдяването, канализацията и пречиствателния процес, в т.ч. осъществява организацията, координирането и контролирането на строително-монтажните дейности в рамките на проекта;
· Осъществява взаимодействие с изпълнителите на строителните дейности, с екипите на строителния и авторския надзор по време на проверката на работния проект, строителството, изпитването на съоръженията, въвеждането на обектите в експлоатация и по време на периода за съобщаване на дефекти, но не по-късно от 31.12.2023 г.;
· Проверява и одобрява докладите, изготвяни от строителния надзор по изпълнение на проекта, в рамките на специфичните компетентности на своя екип от експерти;
· Идентифицира необходимостта от документи/становища/разрешителни от местни и национални органи и институции във връзка с изпълнението на проекта;
· Осъществява постоянен обмен на информация с бенефициента на проекта - „Водоснабдяване и канализация“ ООД, гр. Силистра, със специалистите на независимия строителен надзор и екипите на изпълнителите на договорите за инженеринг;
· Провежда регулярни срещи по проекта, а при необходимост и специални работни срещи по проблемни аспекти на проекта, в рамките на специфичните компетентности екипа от експерти;
· Участва в проверките на място на строителните работи, с цел да се удостовери, че декларираните от изпълнителите разходи съответстват на действителния напредък при изпълнението на проекта и изготвя необходимите документи, свързани с тях;
· Изготвя всички отчети от Възложителя към УО на ОПОС и всички други периодични или нарочни справки, искания за плащане, становища, разяснения и други документи, които бъдат изискани във връзка с изпълнението на проекта;
· Отговаря за решаването на възникнали въпроси по прилагане на законодателството и изготвя писмени становища/предписания/отговори;
· Изготвя вътрешни правила/процедури и контролни листа, свързани с изпълнението на проекта;
· Консултира и съблюдава спазването на всички нормативни документи на ОП „Околна среда” 2014-2020 и общите нормативни документи за изпълнение на проекти, финансирани със средства на ЕС;
· Идентифицира и докладва своевременно на Възложителя за констатирани нередности при изпълнението на проекта, както и за случаи, в които може да се предполага, че са налице нередности;
· При приключване на проекта, съставя техническата част на Окончателния доклад за изпълнение на проекта към УО на ОПОС;
· Съдейства за повишаване на административния капацитет за управление и изпълнение на инвестиционни проекти, финансирани от Европейския съюз.

3) Докладване
Отчитането на работата на Изпълнителя ще се извършва чрез изготвяне и представяне на доклади за извършена дейност. За периода на изпълнение на настоящата поръчка  Изпълнителят следва да изготвя и внася за одобрение от Възложителя следните доклади:
1. Встъпителен доклад
2. Тримесечни междинни доклади за напредъка
3. Окончателен доклад за изпълнението на договора
Докладите се предават на Възложителя в 1 (един) екземпляр на хартиен носител и на електронен носител, с приемо-предавателен протокол.
Докладите следва да съдържат следната информация:
1. [bookmark: _Hlk13491074]Встъпителен доклад: предава се до 1 месец след получаване на възлагателно писмо за стартиране на дейностите по настоящата поръчка
· Вид и анализ на наличната изходна информация;
· Физически напредък на изпълнението на проекта – актуализиран график на изпълнение
Проблеми и рискове пред изпълнението на проекта, идентифицирани от Изпълнителя след извършения преглед и анализ на изходната информация;
· Предупредителни и/или коригиращи мерки за предотвратяване или преодоляване на констатираните проблеми и рискове.

2. Тримесечни междинни доклади: предават се в последната седмица на тримесечния период, считано от следващия календарен месец от месеца на представянето на Встъпителния доклад
· Период, който обхваща междинният доклад;
· Хронологично описание на извършените дейности на всички договори, сключени с външни изпълнители през периода на докладване; Вкл. проведени срещи, проверки и координационни дейности, комуникация и др.;
· Напредък в изпълнение на индикаторите по проекта;
· Информация за финансовото изпълнение на всички договори, сключени с външни изпълнители през периода на докладване;
· Отклонения във физическото и финансовото изпълнение на договорите и съответно причините за тях (ако има такива);
· Планирани/предприети мерки за преодоляване на отклоненията във физическото и финансовото изпълнение на договорите;
· Проблеми от технически и/или административен характер през периода на докладване (при наличието на такива);
· Друга информация по преценка на Изпълнителя;
· Приложения, подкрепящи изложената в доклада информация.

3. [bookmark: _Hlk12971128]Окончателен доклад за изпълнението на договора: предава се в срок от 5 работни дни след приключване на дейностите по настоящата поръчка
· Подробен анализ на постигнатите цели и резултати от извършената работа от страна на Изпълнителя;
· Описание на постигнатия напредък през периода на изпълнението на всяко от задълженията на Изпълнителя;
· Напредък в изпълнение на индикаторите по проекта;
· Информация за финансовото изпълнение на всички договори, сключени с външни изпълнители;
· Отклонения във физическото и финансовото изпълнение на всички договори, сключени с външни изпълнители и съответно причините за тях;
· Предприети мерки за преодоляване на отклоненията във физическото и финансовото изпълнение на договорите;
· Проблеми от технически и/или административен характер през целия период на изпълнение на договора за техническа помощ (при наличието на такива);
· Заключения и препоръки;
· Друга информация по преценка на Изпълнителя;
· Приложения, подкрепящи изложената в доклада информация.

[bookmark: _Hlk13491225]Окончателният доклад включва окончателен технически и финансов отчет за изпълнението на проекта и искане за окончателно плащане до УО на ОПОС.
Освен горепосочените доклади, Изпълнителят представя на Възложителя, при необходимост и поискване, регулярни справки и доклади за напредъка при изпълнението на проекта, в съответствие с условията на договора за безвъзмездна финансова помощ, договора за изпълнение на настоящата обществена поръчка, както и утвърдените от УО на ОПОС указания и образци за представяне на доклади за напредъка.
[bookmark: _Hlk13491292]Изпълнителят следва да разполага за целия срок на изпълнение на услугите с помещение/офис/представителство на територията на гр. Силистра, в което да се помещават експертите от Звеното за управление на проекта при изпълнение на дейностите и при сключване на договор за възлагане на обществената поръчка да предостави на Възложителя адрес на помещението/офиса/представителството и стационарен/мобилен телефон за връзка.

IV. НОРМАТИВНА БАЗА ПРИ РЕАЛИЗИРАНЕТО НА ПРЕДМЕТА НА ОБЩЕСТВЕНАТА ПОРЪЧКА
За реализирането на предмета на обществената поръчка, Изпълнителят следва детайлно да се запознае и да се съобрази с изискванията на приложимата нормативна уредба.
При изпълнение на задълженията си по настоящата обществена поръчка, Изпълнителят следва да съблюдава спазването на изискванията на Насоките за кандидатстване по Процедура BG16M1OP002-1.016 - Изграждане на ВиК инфраструктура; Приоритетна ос 1 на Оперативна програма „Околна среда 2014-2020 г.“.
Изпълнителят следва да съблюдава спазването на изискванията на европейското и българско законодателство и подзаконовите нормативни актове, включително и да следи за следване на техните текущи и най-актуални версии:
1. Законодателство на ЕС свързано с предмета на поръчката:
· Директива 2013/39/ЕС на Европейския парламент и на Съвета от 12 август 2013 година за изменение на директиви 2000/60/ЕО и 2008/105/ЕО по отношение на приоритетните вещества в областта на политиката за водите
· Директива 2009/90/ЕО на Комисията от 31 юли 2009 г. за определяне, съгласно Директива 2000/60/ЕО на Европейския парламент и на Съвета, на технически спецификации за химически анализ и мониторинг на състоянието на водите
· Директива 2006/11/ЕС за замърсяването на водите с опасни вещества и 7 дъщерни директиви
· Директива 2000/60/EО на Европейския парламент и на Съвета от 23 октомври 2000 година за установяване на рамка за действията на Общността в областта на политиката за водите
· Директива 2007/60/ЕО от 23 октомври 2007 г.  относно оценката и управлението на риска от  наводнения;
· Директива 2006/7/EО от 15 февруари 2006 г. за управление качеството на водите за къпане;
· Директива 98/83/ЕС относно качеството на водите, предназначени за консумация от човека;
· Директива 91/271/ЕИО относно пречистването на отпадъчните води от населени места;
· Директива 80/68/ЕЕС за защита на подземните води от замърсяване с опасни вещества
2. Закон за опазване на околната среда и подзаконовата нормативна уредба
3. Закон за биологичното разнообразие
4. Закон за водите и подзаконовата нормативна уредба;
5. Законът за регулиране на водоснабдителните и канализационните услуги (ЗРВКУ)
6. Закон за устройство на територията и подзаконовата нормативна уредба;
7. Закон за управление на средствата от Европейските структурни и инвестиционни фондове (ЗУСЕСИФ) и подзаконовите нормативни актове по прилагането му;
8. Закон за обществените поръчки и подзаконовата нормативна уредба
9. Ръководство изпълнение на договори/заповеди за предоставяне на безвъзмездна финансова помощ по ОП „ОКОЛНА СРЕДА 2014-2020 г.“
10. [bookmark: _Hlk10801495]Общи и специфични условия на АДБФП №Д-34-66/21.08.2019 г. за проект № BG16M1OP002-1.016-0005  „Изграждане на ВиК инфраструктура за обособена територия на „ВиК“ ООД, Силистра“, по ОП „Околна среда 2014-2020“ „
V. ИНФОРМАЦИЯ ЗА ПРОЕКТА
[bookmark: _Hlk10472423]Изпълнението на проектното предложение включва следните дейности:
1. Дейност 1: Подготовка на проекта: 
В рамките на изпълнение на дейността бенефициентът ще предприеме всички необходими стъпки, за да подготви безпроблемната реализация на инвестиционните мерки. Формира се Звено за подготовка на проекта (ЗПП) и подаване на предложение на проектното предложение в ИСУН. В изпълнение на дейността се извършва подготовката на тръжната документация за обществени поръчки. ЗПП ще провежда обществените поръчки до сключване на договор с изпълнител на договора за управление на проекта (ЗУП). След това провеждането ще е част от задълженията на избрания изпълнител, като ВиК операторът ще осъществява контрол над процеса. ЗПП провеждат процедурите по съгласуване на идейните проекти.
В изпълнение на дейността ще се извърши изготвяне на предварителни оценки за съответствие на инвестиционни проекти от избран външен изпълнител за всички обекти, а именно: Инженеринг за обект „Реконструкция и доизграждане на ВиК мрежи в гр. Силистра, с. Айдемир и с. Калипетрово“ (3 лота - Реконструкция на ВиК мрежи, гр. Силистра; Реконструкция и доизграждане на ВиК мрежи, с. Калипетрово; Реконструкция и доизграждане на ВиК мрежи, с. Айдемир); Инженеринг за обект „Реконструкция на водопроводната мрежа в гр. Тутракан“; Инженеринг за обект „Реконструкция на външни довеждащи водопроводи към агломерация Силистра“; Инженеринг за обект „Реконструкция на външни довеждащи водопроводи към гр. Тутракан“. 
Ще бъде изготвена пазарна оценка на поземлени имоти от независим оценител, която е необходима за учредяване на вещи права за обекти извън регулацията на населените места и предоставяне на съдействие на ВиК оператора за издирване на собственици и осигуряване на тяхното съгласие за учредяване на вещни права.
Част от дейността ще се изпълнява от екипа за подготовка на проекта, който е сформиран в структурата на бенефициента. На външен изпълнител е възложено да подготви необходимите документации за обществени поръчки за избор на изпълнители за дейностите, които няма да се изпълняват от бенефициента (както е описано, поръчките, които се подготвят преди този договор, се изготвят от ЗПП в тази подготвителна фаза). На външен изпълнител е възложено и изготвянето на предварителни оценки за съответствие на инвестиционните проекти.
Звеното за подготовка на проекта започва работа през м. април 2019 г. ЗПП ще прехвърли работата по проекта на избрания изпълнител на договора за управление на проекта след неговото сключване и ще преустанови дейност в този момент. 

2. Дейност 2: Проектиране и изграждане на ВИК инфраструктура:
Дейност 2 предвижда изграждането на необходимата инженерна инфраструктура за решаване на идентифицираните проблеми по компоненти „Водоснабдяване“ и „Събиране, отвеждане и пречистване“ за агломерациите над 10 000 Е.Ж. на територия, обслужвана от оператора „ВиК“ Силистра, съответно - Силистра и Тутракан. В агломерация Тутракан се изпълнява проект „Инвестиционен проект за изграждане на ГПСОВ и доизграждане на канализационна мрежа в гр. Тутракан“, финансиран по ОПОС 2014-2020, с който се приема, че същата ще постигне съответствие с Директива 91/271/ЕИО. Поради тази причина проектното предложение не предвижда инвестиции за агломерация Тутракан по компонент „Събиране, отвеждане и пречистване“. 
Строителните договори са според договорните условия ФИДИК Жълта книга (проектиране и строителство).
ПД1: ОБЕКТ 1: Инженеринг на обект: „Реконструкция и доизграждане на ВиК мрежи в гр. Силистра, с. Айдемир и с. Калипетрово“
· РЕКОНСТРУКЦИЯ НА ВИК МРЕЖИ, ГР. СИЛИСТРА
· РЕКОНСТРУКЦИЯ И ДОИЗГРАЖДАНЕ НА ВИК МРЕЖИ, С. КАЛИПЕТРОВО
· РЕКОНСТРУКЦИЯ И ДОИЗГРАЖДАНЕ НА ВИК МРЕЖИ, С. АЙДЕМИР (новопроектирана КПС с. Айдемир е  част от нова канализация в селото. С цел спазване разпоредби на ЗУТ и издаване на Разрешение за строеж предвид различните категория на строежа, гореспоменатия обект е отделен в отделна проектна част. За него ще се издава отделно Разрешение за строеж.)
Обект 1 ще бъде възложен на външен изпълнител след провеждане на процедура/и за избор на изпълнител за възлагане на обществена/и поръчка/и като обявяването се предвижда да се осъществи след сключване на договора за БФП.

ПД2: ОБЕКТ 2: Инженеринг на обект: Реконструкция на водопроводната мрежа в гр. Тутракан
Обект 2 ще бъде възложен на външен изпълнител чрез обществена поръчка, като нейното обявяване се предвижда да се осъществи след сключването на договора за БФП.

ПД3: ОБЕКТ 3: Инженеринг на обект: „Реконструкция на външни довеждащи водопроводи към агл. Силистра“
Обект 3 ще бъде възложен на външен изпълнител чрез обществена поръчка, като нейното обявяване се предвижда да се осъществи след сключването на договора за БФП.

ПД4: ОБЕКТ 4: Инженеринг на обект: „Реконструкция на външни довеждащи водопроводи към гр. Тутракан“.

Обект 4 ще бъде възложен на външен изпълнител чрез обществена поръчка, като нейното обявяване се предвижда да се осъществи след сключване на договора за БФП.

3. Дейност 3: Осигуряване на независим строителен надзор:  Дейност 3 има за цел да осигури строителен надзор по време на изпълнение на инвестиционните мерки. Общо 6 от строителните договори ще се изпълняват съгласно договорните условия на ФИДИК Жълта книга, като консултантът, който ще осъществява строителен надзор, ще изпълнява и функциите на инженер по ФИДИК. Дейността ще бъде изпълнена от външни за бенефициента изпълнители, които ще бъдат избрани по реда на ЗОП. За всяка една поддейност/поръчка ще бъде избран изпълнител, който ще контролира изпълнението на съответните строителни обекти.
Резултат на изпълнение на дейността ще бъдат изготвени оценки за съответствие на технически проекти, технически паспорти за обектите, съгласно чл. 176 а от ЗУТ и Наредба № 5 от 28.12.2006 г. за техническите паспорти на строежите, изготвени окончателни доклади за въвеждане на строежите в експлоатация по чл. 168, ал. 6 от ЗУТ и др., както и успешно въведени в експлоатация 6 обекта.
4. Дейност 4: Управление на проекта: Управлението на проекта условно е разделено на две части: за подготовка и за управление. Първият етап е описан в ДЕЙНОСТ 1. За втория етап ще бъде избран изпълнител, който ще осигури звено за управление на проекта и цялостното администриране на процеса по изпълнение на АДБФП, предмет на настоящата поръчка.  Предмет на поръчката е да се осигурят експерти в екипа за управление на проекта при възложителя, с което да се гарантира своевременното и качествено изпълнение на дейностите по тях и отчитане пред Управляващия орган (УО), съгласно изискванията на Оперативна програма „Околна среда 2014-2020 г.“. Избраният изпълнител ще има ангажимент да осигури екип, който да осигури всеобхватно и компетентно управление на проекта, покриващо всички изисквания на УО, както и административно и материално техническо обезпечаване работата на звеното през целия проектен цикъл. В случай на необходимост ЗУП ще подпомага бенефициента при провеждане на обществени поръчки, като се спазват всички изисквания на приложимото законодателство. 

5. Дейност 5: Информация и публичност на проекта:
Изпълнението на Дейност 5, съответно на обществената поръчка, с която ще бъде осъществена дейността, следва изцяло мерките и реквизитите на Приложение № 2 „Единен наръчник на бенефициента за прилагане на правилата за информация и комуникация 2014-2020 г.“ към Националната комуникационна стратегия – в случая всички тези, които са приложимо за проекти на стойност над 500,000.00 евро. Накратко, това са създаване и поставяне на задължителни информационни табели, билбордове, постоянни обяснителни табели, плакати и размножаване на печатни информационни материали (брошури/дипляни); Организиране на публични събития и официални церемонии; подготовка и разпространение на промоционални материали за различните събития; създаване на интернет страница (вкл. интернет банер); медийни публикации.
Дейност 5 ще бъде възложена на външен изпълнител чрез обществена поръчка.
Дейността ще се осъществява от избран изпълнител, но той ще координира своята работа с екипа за управление на проекта. Пряко отговорен за този процес в ЗУП ще бъде експерт „Комуникации“, който ще има за цел да следи текущо работата на изпълнителя на Дейност 5, с цел да не се допускат пропуски в нейното изпълнение. От особена важност ще бъде съблюдаване спазването на всички правила на Приложение №2 „Единен наръчник на бенефициента за прилагане на правилата за информация и комуникация 2014-2020 г.“ към Националната комуникационна стратегия за проекти на стойност над 500,000.00 евро. Експерт „Комуникации“ ще работи в тясна комуникация с избрания изпълнител, като ще състави план-график за всички необходими мерки и задачи и ще контролира качеството и сроковете за тяхното изпълнение. Особеното в изпълнението на Дейност 5 е, че тя е задължителна част от изпълнението на задълженията на бенефициента в рамките на договора за БФП. В този смисъл, Дейност 5 се осъществява от момента на сключване на договора за БФП. До избора на изпълнител на дейността, тя ще се извършва от ЗПП, като разходите ще са за сметка на бенефициента.

6. Дейност 6: Повишаване на ефективността на ВИК оператора:
Дейност 6 по същество се състои от проектиране и изграждане на интегрирана географска информационна система.  В рамките на проекта следва да бъде проектирана и изградена интегрирана Географска Информационна Система (ГИС), която да обхваща информация за ВиК инфраструктурата за територията, обслужвана от ВиК Силистра. Дейност 6 ще бъде възложена на външен изпълнител чрез обществена поръчка.

Дейности, свързани с инженеринг (проектиране и строителство) по ФИДИК Жълта книга
· Инженеринг на обект: „Реконструкция на ВиК мрежи, гр. Силистра“;
· Инженеринг на обект: „Реконструкция и доизграждане на ВиК мрежи, с. Калипетрово“;
· Инженеринг на обект: „Реконструкция и доизграждане на ВиК мрежи, с. Айдемир“;
-    Инженеринг за обект: „Реконструкция на водопроводната мрежа в гр. Тутракан“;
-    Инженеринг за обект „Реконструкция на външни довеждащи водопроводи към агл. Силистра“;
- Инженеринг за обект „Реконструкция на външни довеждащи водопроводи към гр. Тутракан“.

Дейности, свързани с услуги:
· Подготовка на документации за обществени поръчки за дейностите по проект „Доизграждане и реконструкция на ВиК мрежи в обособената територия, обслужвана от „ВиК“ ООД, гр. Силистра.“ – поръчката е възложена на външен изпълнител след провеждане на процедура за възлагане на обществена поръчка.
· Управление на проекта чрез избор на екип за управление на проекта (ЗУП) - предмет на настоящата обществена поръчка;
· Предоставяне на услуги по изграждане и интегриране на ГИС система.
В рамките на проекта следва да бъде проектирана и изградена интегрирана Географска Информационна Система (ГИС), която да обхваща информация за ВиК инфраструктурата за територията, обслужвана от ВиК Силистра. Системата трябва да бъде проектирана и изградена чрез трислойна архитектура:
- Слой Данни – Информационна база;
- Слой Услуги (Бизнес логика) – Геосървър и приложни услуги;
- Приложен слой – Клиентски приложения.
Данните на системата ще се съхраняват и управляват в интегрирана релационна база от данни, геосървърът и приложните услуги ще осигуряват реализиране на основната бизнес логика по обработване на данните и предоставяне на услугите, а потребителските приложения ще предоставят необходимият интерфейс за взаимодействие на потребителя със системата и представяне на резултата от реализираната бизнес логика, свързана с управлението на активите и процесите във ВиК сектора в рамките на обособената територия.
· Дейности по информация и публичност на проекта: Дейността ще се осъществява от избран изпълнител, но той ще координира своята работа с екипа за управление на проекта. 
· Осигуряване на строителен надзор по време на изпълнение на инвестиционните мерки. Общо 6 от строителните договори ще се изпълняват съгласно договорните условия на ФИДИК Жълта книга, като консултантът, който ще осъществява строителен надзор, ще изпълнява и функциите на инженер по ФИДИК. 

VI. СРОК ЗА ИЗПЪЛНЕНИЕ НА ПОРЪЧКАТА
[bookmark: _Hlk10628224]Срокът за изпълнение на поръчката ще бъдат със срок до окончателното приключване на договора за безвъзмездна финансова помощ, но не по-късно от  31.12.2023 г.

VII. ПРЕДАВАНЕ И ПРИЕМАНЕ НА ИЗПЪЛНЕНИЕТО
Предаването на изпълнението на Услугите за всеки отделен период се документира с протокол за приемане и предаване, след изготвяне на съответния доклад, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните.
Изпълнението на извършените от Изпълнителя дейности за всеки отчетен период се приема от Възложителя – управителя на „Водоснабдяване и каналиация“ ООД, гр. Силистра. Възложителят разглежда предадените доклади от Изпълнителя и в срок от 10 (десет) работни дни дава становище относно приемането им. В случай на констатиране на забележки по приетите резултати от Възложителя и/или УО на ОПОС, Възложителят представя резултатите за преработване от Изпълнителя, като определя за това подходящ срок.
По отношение на Окончателния доклад, Възложителят дава становище на Изпълнителя, в срок от 10 (десет) работни дни от получаването му, дали счита изпълнението на договора за приключило, дали приема окончателния доклад или го връща за корекции със съответните мотиви и забележки, както и дали на Изпълнителя следва да се заплати окончателното плащане или от него следва да се удържи неустойка за неизпълнение на задължения по договора, с посочване на вида на неизпълнението. Забележките следва да се отстранят от Изпълнителя в срок от 10 (десет) работни дни.
Окончателното приемане на изпълнението на Услугите се извършва с подписване на окончателен Приемо-предавателен протокол, подписан от Страните, в срок до 5 (пет) дни след изпълнение на дейностите по договора. В случай че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за тяхното отстраняване.
[bookmark: _GoBack]Забележка: За посочени в техническите спецификации конкретен стандарт, спецификация, техническа оценка, техническо одобрение, технически еталон, специфичен процес или метод на производство, конкретен модел, източник, специфичен процес, който характеризира продукта или услугата, търговска марка, патент, тип, конкретен произход или производство, да се чете „или еквивалент”.

